hu en hu en hu hu hu hu en hu hu hu hu hu hu hu hu hu hu hu hu hu hu hu hu hu ru ru hu ca ru ru fr ru hu hu hu ru ru hu ca ru fr ru hu hu hu ru ru hu ca ru fr ru ru hu hu hu hu hu hu es fr fr fr hu fr fr fr hu fr fr fr hu fr en fr hu fr fr en fr en it fr hu fr fr fr ca en fr fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu en hu hu hu en
Drágák az egészséges ételek – tényleg? - Egészséges táplálkozás
az vagy amit megeszel … ő pedig az lesz, amit te megeszel
Sokszor hallom (sajnos), hogy „Ennék én egészségesen! De túl drágák az egészséges ételek!”.
Ez részben igaz. Igaz, ha bio-boltok polcain keressük az egészséges ételeket és azokból akarunk minden-mentes és kimondhatatlan-nevű-furcsa alapanyagú ételeket összedobni.
De másrészről: nem igaz. Mert az egészséges táplálkozás NEM a bio-boltok polcain kezdődik.
Hogy ezt a nézetem a gyakorlatban is bemutassam, három ételt mutatok be. Megnézzük, mi van bennük, mennyire egészségesek, mennyire könnyű „elkészíteni”, és persze hogy melyik mennyibe kerül!
Hogy eldöntsük valóban drágák az egészséges ételek három menüt, ebédet hasonlítunk össze. Egy gyors-éttermi szendvicset, egy házhoz szállító cég ebédjét és egy otthon gyorsan elkészíthető ételt. Ezek a következők:
B) menü: Szezámmagos sült csirkemell, karottás vadrizs
C) menü: Csirkemell serpenyős zöldségekkel
Mindhárom étel csirkemell alapú, hogy lehetőleg csirkemellet hasonlítsunk csirkemellel, ne körtét almával! Olyan ételeket választottam, amik a maguk kategóriájában egészségesnek mondhatók. Bár a gyors-éttermi szendvicset inkább nem az egészséges ételek közé sorolnám. De összehasonlítási alapnak nagyon jó.
Az árak a 2019. januári árakat mutatják – vagyis ez a része a dolognak változó, de az arányok hosszútávon is megmaradnak.
Mi van benne: Csirkemell filé darabokból formázva, pácolva és panírozva, szezámmagos zsemlében, jégsalátával és McChicken® szósszal
Tápérték: adagonként (181 g)*:
amelyből telített zsírsavak(g)      2
amelyből cukrok (g)                      6
B) menü: Szezámmagos sült csirkemell, karottás vadrizs
Mi van benne: csirkemell filé, szezámmag, étolaj, só, grill fűszerkeverék, bors, jázmin rizs, sárgarépa, vadrizs, só, oliva olaj, babérlevél, petrezselyem
Tápérték adagonként (220 g)*:
amelyből telített zsírsavak(g)    1,2
amelyből cukrok (g)                   0,7
C) menü: Csirkemell serpenyős zöldségekkel
Mi van benne: csirkemell, gyorsfagyasztott serpenyős zöldségkeverék (póréhagyma, gomba, borsó, répa), 1 evőkanál olaj, 1 natúr joghurt, fűszerek
Tápérték adagonként (kb. 400 g)*:
amelyből telített zsírsavak(g)    6,4
amelyből cukrok (g)                   16
*A fenn megadott tápanyag összetételek a receptúra változásával változhatnak, illetve az összetétel számításához használt adatbázisok is eltérhetnek.
Melyik étel mennyire egészséges?
Hasonlítsuk össze a fenti ételek tápanyagait egy táblázatban 100 grammra vetítve, hogy azt is figyelembe vegyük mennyire lakunk jól velük, mert hát nem mindegy, hogy 100 grammot vagy félkilónyi ételt rakunk a gyomrunkba.
Szezám-magos sült csirkemell, karottás vadrizs
amelyből telített zsírsavak (g)
Hogy eldöntsük, melyik mennyire egészséges nézzük meg az energia sűrűséget, zsírtartalmat, ezen belül is a telített zsírsavak mennyiségét, a szénhidrátokat, a fehérje tartalmat, és persze a sótartalmat is. Vagyis, menjünk végig a fenti táblázat sorain és nézzük meg az egyes kategóriában melyik egészséges étel a nyerő.
Energia sűrűség tekintetében a C) menü a nyerő, hisz 100 grammjára ebben van a legkevesebb kalória. Ez azért is fontos mert az elhízás és számos betegség hátterében a magas energia sűrűségű (vagyis a nagyon hizlaló) ételek állnak.
Zsírból általában az a jó, ha minél kevesebb van, de ez kimondottan igaz a telített zsírokra.
Szénhidrátokra is, csakúgy mint a zsírokra, szükségünk van, de ha valami oknál fogva szénhidrát szegény étrendet kell követni, akkor a c) menü volna a legjobb választás.
A cukor tekintetében pedig a minél alacsonyabb érték a jó, így ebből a szempontból mindenképpen a B) menü a legegészségesebb recept.
A rostokra pedig szoptató anyaként is nagy szükségünk van, így ebből a szempontból (mivel a B) menüre ez az érték nincs megadva), a C) menü a nyertes.
Habár fehérjéből a magyar lakosság átlagosan eleget eszik, itt a legmagasabb fehérje tartalmú ételt választottam nyertesnek.
A sótartalom tekintetében egyértelműen a C) menü a nyertes. Bár ez csalóka is lehet, hisz ki méri le grammra az ételhez adott só mennyiségét? De okosan adagolva, mindenképpen az otthon készítendő ételek mellett szól, hogy mi tudjuk szabályozni a sótartalmat. A készételről lekaparni, leönteni, valahogy leszedni már nem tudjuk.
Egészséges étel kategória nyertese…
Az egyes ’kategóriák’ nyerteseit félkövérrel és felkiáltójellel emeletem ki. A harmadik helyezést a McChicken szendvics kapta nulla kategória győzelemmel. Az első és második helyet pedig együttesen a B és a C menü vitte el, azonos számú kategória győzelemmel. Vagyis kb. azonosan egészségesnek mondható mindkét étel. Egy egészséges étrendbe mindkét étel szépen beleillik.
De nézzük az árakat – Drágák az egészséges ételek?
Eldönteni, hogy drágák-e az egészséges ételek a legegyszerűbben azok árának vagy bekerülési értékének (mennyiből tudjuk kihozni) összehasonlításával tudjuk.
A McDonald’s-ban a McChicken szendvics 850 forintba kerül.
Az étel házhoz-szállító cégnél a fenti szezámmagos sült csirkemell, karottás vadrizzsel 980 forint.
Míg, az otthon készítendő csirkemell serpenyős zöldségekkel költségei az alábbiak szerint alakul, egy adagra vonatkoztatva:
100 g friss csirkemell filé (1500-as kilónkénti árral számolva): 150 forint
200 g serpenyős zöldség (1 zacskó 559 ft/ 750 g csomag – így ebből 200 gramm): 150 forint
probiotikus natúr joghurt 100 forint
olaj és fűszerek kb. 50 forint
… azaz 150+150+100+50 = 450 forint. Igen, 450, vagyis körülbelül fele a fenti két étel árának!
De, ha még a gáz vagy áram díját és a mosogatást is belevesszük még mindig 500 forint alatt vagyunk!
Tehát, az ár tekintetében mindenképpen az otthon készítendő csirkemell serpenyős zöldségekkel ebéd a nyerő!
A szoptató anyák körében végzett táplálkozási felmérésen többen azt írtátok, hogy drágák az egészséges ételek – most nézzük meg, hogy mi is a mi kis elemzésünk eredménye! Tényleg drágák?!
Egészségesség: azonosan egészségesnek mondható mind a B) mind a C) menü. Itt két győztesünk van.
Elkészítés: Természetesen az otthon készített ételnek van a legnagyobb idő és energia igénye az elkészítés tekintetében. Vagyis, be kell vásárolni és el kell készíteni; szemben a megrendelem a neten és házhoz hozzák, vagy leugrok a gyorsétterembe idő befektetésével. Talán legegyszerűbb a neten rendelni és csak átvenni a házhoz szállított ételt. Tehát itt a nyerő az étel házhoz szállítós b) menü. Bár újabban már a gyorsétteremeknek is van házhoz-szállítása.
Ár: Az ár tekintetében verhetetlen első helyet szerzett a saját magunk készített Csirkemell serpenyős zöldségekkel. Ez az ebéd nem csak olcsóbb, mint a megvizsgált két másik étel, de a 430 forintos költségével szerintem elégé elfogadható áron van. Főleg ha figyelembe vesszük, hogy nem az olcsó idény zöldségeket használtuk fel hozzá, hanem az amúgy nem a legolcsóbb gyorsfagyasztott zöldségkeveréket!
Mindent összevetve, az otthon készített, egészséges és amúgy gyorsan elkészíthető Csirkemell serpenyős zöldségekkel ebéd a három étel győztese!
Vagyis, a fenti „kísérletünkkel” megdöntöttük azt a hipotézist, hogy drágák az egészséges ételek. Igen is lehet olcsón (és nem csak nem drágán) egészségesen étkezni!
Ajánlott napi beviteli értékek szoptató anyáknak
Szoptató anyák táplálkozási szokásai – Hogyan eszünk mi?!
Tejszaporító sör – mítosz vagy valóság?
Aszpartam – édesítőszerek és szoptatás, lehet?
Mandulás zabkeksz – gluténmentes és tejmentes finomság
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Az Adatkezelési tájékoztatót elolvastam és elfogadom!
I have read and accepted the Adatkezelési tájékoztatóban foglaltakat *
5 szoptatós étel, ami nem hiányozhat egy szoptatós anya étrendjéből sem
Tejszaporító sör – mítosz vagy valóság?
Aszpartam – édesítőszerek és szoptatás, lehet?
Keleti pácolt csirkemell – gyömbérrel és citrommal
Mandulás zabkeksz – gluténmentes és tejmentes finomság
Kövess az Instagramon is!
Az oldalon található információ tájékoztató jellegű. Egészségügyi probléma esetén, mindig kérd ki orvosod véleményét! Másolás, kivonatolás csak a szerző előzetes engedélyével lehetséges!
Proudly powered by WordPress | Theme: Gist by Candid Themes.